**Saistošo noteikumu projekta “Par Liepājas valstspilsētas pašvaldības**

**pludmales un peldvietu izmantošanu” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošie noteikumi “Par Liepājas valstspilsētas pašvaldības pludmales un peldvietu izmantošanu” (turpmāk – saistošie noteikumi) izstrādāti, pamatojoties uz Pašvaldību likuma 45. panta pirmās daļas 2. punktu, kas noteic, ka dome ir tiesīga izdot saistošos noteikumus par publiskā lietošanā nodotu pašvaldības teritoriju lietošanu.Šobrīd pludmales zonējums ir noteikts tematiskajā plānojumā “Liepājas pilsētas pludmales un piekrastes attīstība” (turpmāk – pludmales zonējums) un nostiprināts Liepājas pilsētas domes 2018. gada 19. aprīļa saistošajos noteikumos Nr. 8 “Liepājas pilsētas pludmales un peldvietu lietošanas noteikumi”, kuri zaudēs spēku 2024. gada 1. jūlijā. Saistošo noteikumu mērķis ir apstiprināt jaunus noteikumus, kuros saglabāts līdzšinējais pludmales un peldvietu zonējums, kā arī pludmales un peldvietu izmantošanas prasības. Izmaiņas esošajā kārtībā nav paredzētas.Pludmales zonējums nosaka pludmales un peldvietu lietošanas kārtību, atsevišķi iedalot aktīvās un mierīgās atpūtas zonās. Aktīvās atpūtas zonas noteiktas gan liedagā, gan uz ūdens, kur attiecīgi peldvietu aktīvās atpūtas zonas paredzētas fiziskām aktivitātēm un pludmalei piemērotu spēļu spēlēšanai, tajā var atrasties arī bērnu rotaļu laukumi un īpaši aprīkotas sporta zonas. Aktīvās atpūtas zonās pēc attiecīgas pašvaldības atļaujas saņemšanas pieļaujama publisku pasākumu organizēšana (diskotēkas, vasaras koncerti u.c. uzvedumi un pasākumi) un tirdzniecība. Aktīvās atpūtas zonās uz ūdens, kas paredzētas kaitotājiem un sērfotājiem, nodrošinātas speciāli iezīmētas vietas, kurās atļauts iebraukt ar ūdens transporta līdzekļiem. Mierīgās atpūtas zonās prioritāte ir noteikta relaksējošām saules un ūdens peldēm, aizliedzot organizēt sporta pasākumus un sabiedriskās ēdināšanas pakalpojumus.  |
| 1. Fiskālā ietekme uz pašvaldības budžetu
 | Saistošie noteikumi pašvaldības budžetu neietekmē. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Pašvaldības saistošie noteikumi labvēlīgi ietekmē vidi un iedzīvotāju veselību. Pludmales un peldvietu izmantošanas noteikumi ir būtiski vides aizsardzības un ilgtspējīgas attīstības aspektā. Noteikumos noteiktais pludmales zonējums nodrošinās drošu un higiēnisku vidi vietējo iedzīvotāju un tūristu atpūtai un peldēšanai.Noteikumi var ietekmēt uzņēmējdarbību, jo tie ierobežo komercdarbību mierīgās atpūtas zonās. Noteikumiem nav ietekme uz konkurenci, visiem uzņēmējiem atļautajās pakalpojuma sniegšanas vietās ir jāievēro vienādi nosacījumi. |
| 1. Ietekme uz administratīvajām procedūrām un to izmaksām
 | Ar šiem saistošajiem noteikumiem netiek paredzētas papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem
 | Noteikumi ir nepieciešami Pašvaldību likuma 4. panta pirmās daļas 2. punktā noteikto pašvaldības autonomo funkciju nodrošināšanai.Saistošo noteikumu īstenošana neparedz papildu cilvēkresursu iesaisti. |
| 1. Informācija par izpildes nodrošināšanu
 | Saistošo noteikumu izpildē nav paredzēts izveidot jaunas institūcijas, esošo likvidāciju vai reorganizāciju.Saistošie noteikumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē [www.liepaja.lv](http://www.liepaja.lv). |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošos noteikumos ietvertie ierobežojumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, proti, izraudzītie līdzekļi ir samērīgi un atbilstoši mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projekts un tam pievienotais paskaidrojuma raksts atbilstoši Pašvaldību likuma 46.panta trešajā daļā noteiktajam sabiedrības viedokļa noskaidrošanai tiks publicēts pašvaldības oficiālajā tīmekļvietnē www.liepaja.lv, kā arī informācija izvietota pašvaldības telpās Rožu ielā 6 apmeklētājiem pieejamā vietā.Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs Gunārs Ansiņš